Aalborg Stiftstidende, 1830-05-29
Da den Dags befaling af 10de Mai, som blev Tropperne forelæst, kaster et vigtigt Lys paa Expediationens Tendents, maa den betragtes som et af de Actstykker, der ikke bør mangle i et politisk Blad. Den fremsættes altsaa her ordret: "Soldater, den Fornærmelse, det franske Flag har lidt, kalder Eder over Havet; ved den første Løsning fra Thronen til at hævne den, brændte J af Begjærlighed efter at gribe til Vaaben og fulde af Kamplyst have Mange blandt Eder forladt den Fædrene-Arne. Frankrigs Banner, har til forskjellige Tider vajet paa Africas Kyster. Jkke det glødende Clima, ikke de besværlige Marscher, ikke Savn af alle Slags, kort, Jntet formaaede at standse Eders Forgængere. Deres rolige Mod var tilstrækkeligt til at modstaae de tappre men udisciplinerede Rytterskarers Angreb. Et saa hæderligt Exempel ville J følge. Tvende Verdensdeles dannede Nationer hæfte nu deres Blikke paa Eder og ledsage Eder med deres Ønsker. Frankrigs Sag er bleven Menneskehedens Sag; viser Eder et saa ophøiet Hverv værdige. Jngen Uorden plette Eders Heltegjærningers Glands; som J ville være frygtelige i Kampen, saa være J retfærdige og menneskelige efter Seieren. Det er ligesaameget Eders Fordeel som Eders Pligt. - Araberen, som alt for længe har sukket under en rovgjerrig og grusom Soldateske, han see i os sine Befriere. Han vil anraabe om vor Bistand og i tryg Tillid til Eders Redelighed vil han bringe sit Lands Produkter i vore Leire. Saaledes ville J formindske Krigens Varighed og dens Lidelser og opfylde en Monarks Ønsker, der er ligesaa sparsom med sine Undersaatters Blod, som han er iversyg over Frankrigs Ære. - Soldater, For at overbevise sig om, at intet er bleven forsømt for at sikkre Eder Seieren, og sørge for Eders Fornødenheder, har en ophøiet Prinds mynstret Eders Rækker. Hans Omhu vil følge Eder hen i de ugjæstmilde Egne, hvor Kampen kalder Eder. J ville fortjene den ved at iagttage den strænge Mandstugt, som erhvervede den Hær, han engang førte til Seieren, Spaniens og hele Europas Agtelse. Som bekjendt er Grev Bourmont Expeditionens Høistcommanderende, Chefen for Generalstaben er Generallieutenant Desprez og Hovedqvarterrets Commandant er Oberst v. Bartillat. J Spidsen for den 1ste Division staaer Generallieutenant Berthezene. Dens 3 Brigader commanderes af Generalerne Porret de Mor morvan, Baron Achard og Baron Clouet. Den 2den Division staaer under Gen. Lieut. Grev v. Loverdo og dens 3 Brigader under Generalerne v. Damremont, Vicomte Monck d'Ozer, og Collomb d'Arcine. 3die Division under Gener. Lieut. Hertugen af Escars, bestaaer af 2 Brigader unden Vicomte Berthier (endelig et bekjendt Navn) og Baron Hurel. Artilleriet commanderes af Vicomte de Lahitte og Jngenieur-Væsenet af Baron Valacs. Flaaden bestaaer af 11 Linie skide, 20 Fregatter, 10 Corvetter, 10 Brigger, 8 Bombarder og 9 Gabarter, ombord paa hvilke befinde sig henved 27000 Mand. Denne Flaade ledsaaes af ikke mindre end 7 Dampskibe og hertil støder den allerede længe for Algier slationerede Blokade-Eskadre. Transportskibene bestaae af 3 Afdelinger: den 1ste paa 32 Seilere med 4650 Mand; den 2den paa 180 Seilere med 3950 Heste, og den 3die paa 65 Seilere med hele det Materielle. Det hele Personale af Landtropper med dertilhørende Arbeidere m. fl. bestaaer af 37566. Mand.